ประกาศ กประกาศ ก.ศป.เรื่อง การกำหนดตำแหน่งอื่นในหน่วยงานของรัฐที่เทียบเท่าอธิบดีและที่เทียบเท่าข้าราชการพลเรือนระดับ ๘[๑] อาศัยอำนาจตามความในมาตรา ๑๓ (๔) (จ) และมาตรา ๑๘ วรรคหนึ่ง(๔) (จ) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ ก.ศป.ออกประกาศไว้ ดังต่อไปนี้ข้อ ๑ให้กำหนดตำแหน่งอื่นในหน่วยงานของรัฐที่เทียบเท่าอธิบดี ดังนี้(๑) ตำแหน่งผู้บัญชาการหรือเทียบเท่าขึ้นไปที่มียศไม่ต่ำกว่าพลตำรวจโท ในกรมตำรวจหรือสำนักงานตำรวจแห่งชาติ(๒) ตำแหน่งเจ้ากรมหรือเทียบเท่าขึ้นไป ที่มียศไม่ต่ำกว่าพลโทพลเรือโท พลอากาศโท ในกระทรวงกลาโหมข้อ ๒[๒]ให้กำหนดตำแหน่งอื่นในหน่วยงานของรัฐที่เทียบเท่าข้าราชการพลเรือนระดับ๘ ตามพระราชบัญญัติระเบียบข้าราชการพลเรือน พ.ศ. ๒๕๓๕ ดังนี้(๑) ในกรณีที่ผู้ดำรงตำแหน่งเป็นข้าราชการ(ก) ตำแหน่งประเภทอำนวยการระดับต้น ตำแหน่งประเภทวิชาการระดับชำนาญการพิเศษหรือตำแหน่งอื่นที่เทียบเท่า ในกรณีที่เป็นข้าราชการพลเรือน ข้าราชการรัฐสภาสามัญข้าราชการศาลยุติธรรม ข้าราชการฝ่ายศาลปกครองข้าราชการฝ่ายอัยการประเภทข้าราชการธุรการข้าราชการสำนักงานคณะกรรมการป้องกันและปราบปรามการทุจริตแห่งชาติข้าราชการสำนักงานการตรวจเงินแผ่นดิน ข้าราชการกรุงเทพมหานครสามัญและข้าราชการอื่นที่มีระบบการกำหนดตำแหน่งเช่นเดียวกับข้าราชการพลเรือนสามัญตามพระราชบัญญัติระเบียบข้าราชการพลเรือนพ.ศ. ๒๕๕๑(ข) ตำแหน่งระดับ ๘ ในสายงานบริหารหรือสายงานวิชาการ หรือตำแหน่งอื่นที่เทียบเท่าในกรณีที่เป็นข้าราชการสำนักงานศาลรัฐธรรมนูญ ข้าราชการองค์การบริหารส่วนจังหวัดพนักงานเทศบาล พนักงานส่วนตำบลพนักงานเมืองพัทยาและข้าราชการอื่นที่มีระบบการกำหนดตำแหน่งเช่นเดียวกับข้าราชการพลเรือนสามัญตามพระราชบัญญัติระเบียบข้าราชการพลเรือนพ.ศ. ๒๕๓๕(ค) ตำแหน่งรองผู้อำนวยการสำนักงานเขตพื้นที่การศึกษาชำนาญการพิเศษตำแหน่งรองผู้อำนวยการชำนาญการพิเศษ ตำแหน่งครูชำนาญการพิเศษตำแหน่งศึกษานิเทศก์ชำนาญการพิเศษ หรือตำแหน่งอื่นที่เทียบเท่าในกรณีที่เป็นข้าราชการครูและบุคลากรทางการศึกษาตามพระราชบัญญัติระเบียบข้าราชการครูและบุคลากรทางการศึกษาพ.ศ. ๒๕๔๗(ง) ตำแหน่งรองผู้อำนวยการชำนาญการพิเศษ ตำแหน่งครูชำนาญการพิเศษตำแหน่งศึกษานิเทศก์ชำนาญการพิเศษ หรือตำแหน่งอื่นที่เทียบเท่าในกรณีที่เป็นข้าราชการครูและบุคลากรทางการศึกษาองค์การบริหารส่วนจังหวัดพนักงานครูและบุคลากรทางการศึกษาเทศบาลพนักงานครูและบุคลากรทางการศึกษาองค์การบริหารส่วนตำบลข้าราชการครูและบุคลากรทางการศึกษากรุงเทพมหานครพนักงานครูและบุคลากรทางการศึกษาเมืองพัทยาและข้าราชการอื่นที่มีระบบการกำหนดมาตรฐานตำแหน่งมาตรฐานวิทยฐานะเช่นเดียวกับข้าราชการครูและบุคลากรทางการศึกษาตามพระราชบัญญัติระเบียบข้าราชการครูและบุคลากรทางการศึกษาพ.ศ. ๒๕๔๗(จ) ตำแหน่งผู้อำนวยการกองตำแหน่งหัวหน้าหน่วยงานที่เรียกชื่ออย่างอื่นที่มีฐานะเทียบเท่ากองหรือตำแหน่งอื่นที่เทียบเท่า ในกรณีที่เป็นข้าราชการพลเรือนในสถาบันอุดมศึกษา(ฉ) ตำแหน่งที่ผู้ดำรงตำแหน่งมียศพันเอก นาวาเอก นาวาอากาศเอกในกรณีที่เป็นข้าราชการทหาร(ช) ตำแหน่งที่ผู้ดำรงตำแหน่งมียศพันตำรวจเอกในกรณีที่เป็นข้าราชการตำรวจ(๒) ในกรณีที่ผู้ดำรงตำแหน่งไม่เป็นข้าราชการ(ก) ตำแหน่งผู้อำนวยการกอง ตำแหน่งหัวหน้าหน่วยงานที่เรียกชื่ออย่างอื่นที่มีฐานะเทียบเท่ากองหรือตำแหน่งอื่นที่เทียบเท่าในกรณีที่เป็นพนักงานมหาวิทยาลัยในสถาบันอุดมศึกษาของรัฐที่เป็นส่วนราชการหรือสถาบันอุดมศึกษาของรัฐที่ไม่เป็นส่วนราชการและอยู่ในกำกับของรัฐ(ข) ตำแหน่งตามตารางท้ายประกาศนี้ ในกรณีที่เป็นผู้ปฏิบัติงานในรัฐวิสาหกิจที่ตั้งขึ้นโดยพระราชบัญญัติหรือพระราชกฤษฎีกาองค์การมหาชนที่ตั้งขึ้นโดยพระราชบัญญัติหรือพระราชกฤษฎีกา หน่วยงานที่เป็นอิสระตามรัฐธรรมนูญหรือหน่วยงานอื่นของรัฐที่จัดตั้งขึ้นตามกฎหมายข้อ ๓ ให้ก.ศป. มีอำนาจตีความและวินิจฉัยปัญหาเกี่ยวกับการปฏิบัติตามประกาศนี้ข้อ ๔ให้ประธานศาลปกครองสูงสุดรักษาการตามประกาศนี้ประกาศ ณ วันที่ ๒๘ กันยายน พ.ศ. ๒๕๔๔อักขราทร จุฬารัตนประธานศาลปกครองสูงสุดประธานกรรมการตุลาการศาลปกครอง[เอกสารแนบท้าย]๑.[๓]การเทียบตำแหน่งตามประกาศ ก.ศป. เรื่อง การกำหนดตำแหน่งอื่นในหน่วยงานของรัฐที่เทียบเท่าอธิบดีและที่เทียบเท่าข้าราชการพลเรือนระดับ ๘ (ฉบับที่ ๒) ข้อ ๒ (๒) (ข) (เพิ่ม)(ดูข้อมูลจากภาพกฎหมาย)ประกาศ ก.ศป. เรื่อง การกำหนดตำแหน่งอื่นในหน่วยงานของรัฐที่เทียบเท่าอธิบดี และที่เทียบเท่าข้าราชการพลเรือนระดับ๘ (ฉบับที่ ๒)[๔]ปณตภร/ปรับปรุง๑๘ กุมภาพันธ์ ๒๕๕๖[๑] ราชกิจจานุเบกษาเล่ม ๑๑๘/ตอนที่ ๙๐ ก/หน้า ๔/๔ ตุลาคม ๒๕๔๔[๒] ข้อ ๒แก้ไขเพิ่มเติมโดยประกาศ ก.ศป. เรื่องการกำหนดตำแหน่งอื่นในหน่วยงานของรัฐที่เทียบเท่าอธิบดี และที่เทียบเท่าข้าราชการพลเรือนระดับ๘ (ฉบับที่ ๒)[๓] การเทียบตำแหน่งตามประกาศก.ศป. เรื่อง การกำหนดตำแหน่งอื่นในหน่วยงานของรัฐที่เทียบเท่าอธิบดีและที่เทียบเท่าข้าราชการพลเรือนระดับ ๘ (ฉบับที่ ๒) ข้อ ๒ (๒) (ข) เพิ่มโดยประกาศก.ศป. เรื่อง การกำหนดตำแหน่งอื่นในหน่วยงานของรัฐที่เทียบเท่าอธิบดีและที่เทียบเท่าข้าราชการพลเรือนระดับ ๘ (ฉบับที่ ๒)[๔] ราชกิจจานุเบกษาเล่ม ๑๓๐/ตอนที่ ๓ ก/หน้า ๑๐/๑๑ มกราคม ๒๕๕๖